b'\n_START_ARTICLE_\nOkean\n_START_SECTION_\nOkean in Tetija\n_START_PARAGRAPH_\nOkean je najstarej\xc5\xa1i Titan. Njegova \xc5\xbeena je bila njegova sestra Titanida Tetija. Kronos, njun najmlaj\xc5\xa1i brat Titan, je kastriral Urana. Stra\xc5\xbeili so preostali mo\xc5\xa1ki Titani razen Okeana, ki se je s Titanidami umaknil sporu. Okean in Tetija sta vzgojila Kronosovo in Reino h\xc4\x8der Hero, svojo ne\xc4\x8dakinjo. V Iliadi Hera pravi: "Grem na obisk k Okeanu in Tetiji, ki sta me od moje matere Ree vzela in vzgojila kot h\xc4\x8derko, ko je Zevs vrgel Kronosa v Tartar." Okeanu so se rodili \xc5\xa1tevilni otroci. To so reke, jezera, vodnjaki in oblaki ter morske nimfe Okeanide: Azija (boginja za\xc5\xa1\xc4\x8ditnica istoimenske celine), Stiks (reka v podzemlju), Elektra, Dorida, Evrinoma, Amfitrita (Pozejdonova \xc5\xbeena) in Metida (prva Zevsova \xc5\xbeena). Skupaj jih je 3000, a Apolodor Atenski jih na\xc5\xa1teva po imenih samo 7. Okean je tudi personifikacija morja in Pozejdonovo prej\xc5\xa1nje nasprotje. Najprej je Okean vladal vsem vodam, pozneje je oblast prepustil Pozejdonu. Okean je mo\xc4\x8dan in mo\xc5\xbeat z dolgo brado in rogovi, spodnji del telesa ima v obliki ka\xc4\x8de. Dom Okeana in Tetije je na koncu sveta. Razen kot bog je Okean razumljen tudi kot svetovni ocean. Hefajst je naredil Okeanovo podobo na Ahilovem \xc5\xa1\xc4\x8ditu. Okean se navaja kot morje v vseh mitih, v katerih morajo junaki oditi v daljne de\xc5\xbeele.'